Diari Oficial de la Generalitat Valenciana


Sumari del DOGV 1529, del 25-04-1991 (1991/800704)

ORDRE de 20 de març de 1991, de la Conselleria d'Agricultura i Pesca, per la qual regula i planifica el tractament col.lectiu contra el cucat, als arrossars de l'Horta Sud i de la Ribera Baixa, de la província de València, per a la campanya 1991.
------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/20/(2)/dof/vci/html**

### Dades del document

Número de DOGV
:   1529

Data del DOGV
:   25-04-1991

Secció del DOGV
:   DISPOSICIONS GENERALS

Número del document
:   1991/800704


Data del document
:   20-03-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre del dia 20 de març de 1991, de la Conselleria d'Agricultura i Pesca, per la qual es regula i planifica el tractament col.lectiu contra el cucat als arrossars de l'Horta Sud i la Ribera Baixa, de la província de València, per a la campanya 1991.  
La importància de la plaga del cucat de l?arròs obliga a realitzar tots els anys tractaments per a controlar-la, única manera d'evitar danys de consideració en el conreu.  
La situació de la zona arrossera, dins el Parc Natural de l'Albufera, aconsella de prendre certes mesures encaminades a la protecció de la fauna i conservació del medi ambient, sense perjudici per a la collita d?arròs, per la qual cosa es considera convenient la realització del tractament col·lectiu contra el cucat i la utilització cada vegada més àmplia de mètodes no contaminats.  
Per tot això, fent ús de les facultats que tinc atribuïdes i conformement al que. s'estableix a la Llei, del dia 21 de maig de 1908, de Plagues del Camp i al Decret del dia 13 d'agost de 1940,  
ORDENE  
Article primer  
Per a tots els conreadors d'arròs de les zones citades a la província de València (municipis de l?Horta Sud i la Ribera Baixa) es declara obligatori el tractament col·lectiu contra la plaga del cucat de l'arròs (Chilo suppressalis Walk, durant la campanya de 1991, sota la direcció tècnica del Servei de Protecció dels Vegetals de la Direcció General de Producció i Indústries Agràries.  
Article segon  
L?execució dels treballs de lluita contra la plaga, haurà de ser contractada pels obligats, dins els quinze dies següents a la publicació d?aquesta ordre .Si no hi ha contractació en el termini indicat, els treballs seran fets per la Conselleria d?agricultura i Pesca, a càrrec dels obligats, raó per la qual es declara d'utilitat pública la lluita contra la plaga del cucat de l'arròs a les zones citades de la província de València, durant aquesta campanya arrossera de 1991.  
Article tercer  
La campanya de lluita contra la plaga es desplegarà de la següent manera:  
a) Tractament utilitzant sistemes de control bio-racionals, mitjançant el mètode de confusió sexual amb l?ús de feromones, sobre una superfície aproximada de 4.000 hectàrees, a la zona que envolta l'Albufera.  
b) A la resta de la superfície d'arrossar, es realitzaran aplicacions aèries amb productes fosforats de baixa toxicitat; actuant en una primera passada a la zona perifèrica de l'arrossar, sobre unes 5.000 hectàrees i tractant la totalitat de la zona destinada a la lluita química, en una segona passada.  
Article quart  
La Conselleria d?agricultura i Pesca aportarà a la realització del tractament la quantitat de 76.918.840 pessetes, a càrrec de l'aplicació pressupostària 57.33.54.362.48.7 del pressupost ordinari de 1991.


Còpia Permalink ELI